**Ішкі аудит қызметі туралы**

**ереже**

**1-тарау. Терминдер мен анықтамалар**

1. Осы Ережеде мынадай ұғымдар мен қысқартулар пайдаланылады:

* **Ішкі аудит**- ХКТН-ге сәйкес ол «ұйым қызметін жетілдіруге бағытталған тәуелсіз және объективті кепілдіктер мен консультацияларды ұсыну қызметі. Ішкі аудит тәуекелдерді басқару, бақылау және корпоративтік басқару процестерін бағалауға және оның тиімділігін арттыруға жүйелі және  дәйекті тәсілді пайдалана отырып, қойылған мақсаттарға жетуді ұйымдастыруға көмектеседі.»;
* **ХКТН** – ішкі аудиттің тұжырымдамалық негіздері, Халықаралық Ішкі аудиторлар институты (IIA) әзірлеген жалпы жұрт қабылдаған жүйеленген нормативтік-әдістемелік құжаттар. ХКТН-нің құрамдауыш элементтері-Ішкі аудиттің кәсіби тәжірибесінің негізгі қағидаттары, Әдеп кодексі, Ішкі аудиттің стандарттары мен анықтамалары болып табылады;
* **Қоғам** - «Қазатомөнеркәсіп» ҰАК» АҚ;
* **ІАҚ**-ішкі аудит қызметі;
* **ДК**-Қоғамның Директорлар кеңесі;
* **АК**-Қоғамның Аудит Комитеті;
* **Аудиттің көлемі** - аудит объектілерінің жиынтығы (ЕТҰ, Қоғам процестері/бөлімшелері/ жобалары/жекелеген салалары);
* **ЕТҰ**-Қоғамның еншілес және тәуелді ұйымдары;
* **Топ**-Қоғам және ЕТҰ;
* **Топ ұйымдары** - осы Ереженің мақсаттары үшін бұл ЖАЖ-ға енгізілген ұйымдар;
* **ЖАЖ**-жылдық аудиторлық жоспар;
* **Кепілдіктер картасы** - Топ ұйымдарының жекелеген тәуекелдерін бағалауға қатысты ІБҚ мен өзге де мүдделі тараптардың екінші қорғау желісі бөлімшелерінің жауаптылық саласын айқындайтын құжат.

# 

# **2-тарау. Жалпы ережелер**

2. Осы Ереже

* Қазақстан Республикасының «Акционерлік қоғамдар туралы» заңына;
* Қоғамның Жарғысына;
* Директорлар кеңесі туралы, Аудит комитеті туралы ережеге;
* ХКТН;
* Халықаралық ішкі аудиторлар институтының Әдеп кодексіне сәйкес әзірленді.

3. Ішкі аудит қызметі (бұдан әрі - ІАҚ) туралы ереже ІАҚ мақсаттарын, өкілеттіктері мен міндеттерін айқындайтын ішкі құжат.

# **3-тарау. ІАҚ ұйымдастырушылық мәртебесі**

4. ІАҚ тәуелсіздікті қамтамасыз ету мақсатында Қоғам ДК функционалды түрде есеп береді және Қоғам басқармасына әкімшілік тұрғыдан есеп береді.

5. ДК-нің функционалдық есептілігі ДК-нің мынадай міндеттерін білдіреді:

* ІАҚ туралы ережені, ІАҚ қызметкерлерінің Әдеп кодексін, ІАҚ әдіснамалық құжаттарын (саясатын, рәсімдерін) бекітеді;
* ІАҚ қызметінің жылдық және стратегиялық (бар болса) жоспарларын бекітеді;
* ішкі аудит қызметінің нәтижелері туралы есептерді қарайды;
* жекелеген салалар бойынша ішкі аудит қызметтерінің сыртқы өнім берушілерін тарту қажеттілігін бекітеді;
* ІАҚ өкілеттік мерзімін және сандық құрамын айқындайды және бекітеді;
* ІАҚ басшысы мен қызметкерлерін тағайындауды, сондай-ақ олардың өкілеттіктерін мерзімінен бұрын тоқтатуды бекітеді;
* ІАҚ және оның басшысы қызметінің негізгі көрсеткіштерін бекітеді;
* ІАҚ қызметкерлеріне еңбекақы және сыйлықақы төлеу мөлшері мен шарттарын бекітеді;
* ІАҚ бюджетінің негізгі баптарына лимиттерді (шығыстар сметасын) бекітеді.

6. Әкімшілік есеп беру Қоғамның мынадай міндеттерін білдіреді:

* ІАҚ бекітілген бюджеті шеңберінде қажетті ресурстарды бөледі;
* ІАҚ қызметі туралы есептерді, қажеттілігіне қарай аудиторлық есептерді алады;
* ЕТҰ-мен, қоғам бөлімшелерімен өзара іс-қимылда қолдау көрсетеді.

7. ІАҚ қызметкерлерінің лауазымдық нұсқаулықтарын ІАҚ басшысы бекітеді, ІАҚ басшысының лауазымдық нұсқаулығын ДК төрағасы бекітеді.

# **4-тарау. ІАҚ функциялары**

8. ІАҚ негізгі миссиясы тәуекел-бағытталған тәсілдің, ұсыныстар беру мен білім алмасудың негізінде объективті ішкі кепілдіктерді (тексерулерді) ұсыну арқылы Топ Ұйымдарының құнын сақтау және арттыру.

9. ІАҚ жүйелі, және бірізді және тәуекел-бағытталған тәсілді қолдана отырып, Топ ұйымдарында корпоративтік басқару, тәуекелдерді басқару және бақылау процестерін бағалауды жүргізеді және оның жетілуіне мүмкіндік туғызады.

10. ІАҚ топ ұйымдарында корпоративтік басқарудың мынадай процестерін жетілдіру жөнінде баға және тиісті ұсынымдар беруге тиіс:

* стратегиялық және операциялық шешімдер қабылдау;
* тәуекелдерді басқару және ішкі бақылау жүйесін қадағалауды жүзеге асыру;
* ұйым ішінде әдеп нормалары мен құндылықтарын насихаттау;
* ұйым қызметін тиімді басқаруды және жұмысқа жауапкершілікпен қарауды қамтамасыз ету;
* ұйым ішінде тәуекелдер және бақылау мәселелері бойынша тиісті ақпаратты беру;

11. ІАҚ атқарушы орган мүшелері мен қоғам қызметкерлерінің инсайдерлік ақпаратқа қатысты сыртқы және ішкі талаптарды сақтауын бағалауы тиіс.

11.1. Алдын ала өзара келісім бойынша жекелеген салалар Кепілдіктер картасы арқылы Комплаенс қызметі мен Омбдусменмен бағаланады, атап айтқанда:

* Комплаенс қызметі сыбайлас жемқорлық пен алаяқтыққа қарсы іс-қимыл жүйесіне және құқыққа қарсы іс-қимыл, теріс пайдалану мен сыбайлас жемқорлыққа қарсы іс-қимыл рәсімдерінің сенімділігіне ішкі талдау жүргізеді;
* Комплаенс қызметі Омбудсменмен бірлесіп атқарушы орган мүшелерінің және оның қызметкерлерінің Әдеп кодексі мен комплаенске сәйкестігіне тексеру жүргізеді.

12. ІАҚ ақпараттық технологияларды басқару жүйесінің топ ұйымдарының стратегиялары мен мақсаттарына сәйкестігін бағалауы тиіс.

13. ІАҚ Топ ұйымдарының тәуекелдерді басқару процестерінің тиімділігін бағалауы тиіс. Тәуекелдерді басқару процестерінің тиімділігін айқындау ІАҚ қызметкерлерінің мынадай санаттарды бағалау нәтижелері бойынша қалыптастырылған пікіріне негізделеді:

* ұйымның мақсаттары оның миссиясына сәйкес келеді;
* маңызды тәуекелдер анықталады және бағаланады;
* ұйымның тәуекел-тәбеті шеңберінде тәуекелдерді ұстап тұруға мүмкіндік беретін тәуекелдерге ден қою шаралары таңдалады;
* тәуекелдерге қатысты ақпарат уақтылы жиналады және ұйым ішінде беріледі, бұл қызметкерлерге, басшылыққа өз міндеттерін орындауға мүмкіндік береді.

14. ІАҚ осындай тұжырымды қалыптастыру үшін Топ ұйымдарының кешенді аудитінің қорытындыларына негізделуі, немесе Топтың жекелеген ұйымдарының тәуекелін басқару процестерінің тиімділігіне арнаулы бағалау жүргізуі мүмкін.

15. ІАҚ оның тиімділігі мен нәтижелігін бағалай және оның тұрақты жетілуіне жәрдемдесе отырып, Топ ұйымдарына ішкі бақылаудың сенімді жүйесіне қолдау көрсетуге көмектесуі тиіс. Ішкі аудит

* ұйымның стратегиялық мақсаттарына қол жеткізу;
* қаржы-шаруашылық қызметі туралы ақпараттың анықтығы мен тұтастығы;
* қызмет пен бағдарламалардың тиімділігі мен нәтижелілігі;
* активтердің сақталуы;
* заңдардың, нормативтік актілердің, саясаттардың, рәсімдердің және шарттық міндеттемелердің талаптарына сәйкестігі бөлігінде корпоративтік басқару, топтың жекелеген ұйымының операциялық қызметі және оның ақпараттық жүйелері саласында осы тәуекелдерді бақылаудың барабарлығы мен тиімділігін бағалауға тиіс;

16. ІАҚ мынадай салаларда консультациялық тапсырмаларды орындай алады (ресурстар жеткілікті болған жағдайда):

* ішкі бақылау жүйесін құжаттауға қатысу;
* Топ ішіндегі ұйымдардың қызметін салыстырмалы талдау;
* жетекші практиктермен Қоғам қызметінің белгілі бір салаларын салыстырмалы талдау;
* Қоғамның сатып алынатын жаңа бағдарламалық қамтамасыз етулерінде бақылаулардың барабарлығын бағалауға қатысу;
* ДК бекіткен аудиторлық жоспарға енгізілген жағдайда, Басқарманың сұратуы бойынша басқа да тапсырмалар;
* ЕТҰ ІАҚ үшін ішкі аудит әдіснамасы саласындағы консультациялар (бар болса)

17. «Аудит әлемін» ІАҚ қызметкерлерінің қатысуымен ІАҚ басшысы құрастырады.

18. ІАҚ басшысы сұратылған тапсырмаларды немесе жобаларға қатысуды орындау кезінде ІАҚ қызметкерлерінің тәуелсіздігіне және объективтілігіне әсер ететін келеңсіз факторлардың жоқтығын, ресурстардың, қажетті білімдердің бар-жоғын алдын ала бағалауы шартымен, ІАҚ Қоғам ДК-нің немесе Басқармасының тапсырмасы бойынша жоспардан тыс басқа тапсырмаларды орындайды және жоспардан тыс басқа жобаларға қатысады.

# **5-тарау. ІАҚ өкілеттіктері**

19. ІАҚ қызметкерлерінің

* кез келген орынжайларға, персоналға, активтерге, құжаттарға, бухгалтерлік жазбаларға, бағдарламалық қамтамасыз етулерге кедергісіз қол жеткізуге және Топ ұйымының қызметі туралы кез келген ақпаратты сұрату;
* құжаттардың түпнұсқалары мен көшірмелерін алу;
* Топ ұйымдарының жүргізілген аудиттердің нәтижелері бойынша жүзеге асырылатын іс-шараларды (түзету іс-қимылдарын) орындауына мониторингті жүзеге асыру;
* Топ ұйымдарына іссапарға шығу құқықтары бар.

20. ІАҚ қызметкерлері тәуекелдерді басқаруға және тәуекелдерді өлшеуге тікелей қатысудан қалыс қалуы тиіс, бұл Топ ұйымдары басшылығының жауапкершілігі болып табылады.

21. ІАҚ ішкі аудиттің көлемін айқындау, жұмыстар жүргізу және нәтижелер туралы есептілікті ұсыну процесіне үшінші тұлғалардың араласуынан бос болуға тиіс. ІАҚ басшысы араласу болған кезде ДК-ге ақпарат беруі және ықтимал салдарларды талқылауы тиіс.

22. ІАҚ Топ ұйымдарының басшылығына олардың қызметін оңтайландыру/жетілдіру, оның ішінде үздік практикаларға сүйене отырып, ұсынымдар бере алады.

23. ІАҚ ДК-не ішкі аудит қызметін оңтайландыру/жетілдіру бойынша ұсынымдар жасай алады.

24. ІАҚ басшысы ішкі аудит бөлімшесінде жұмыс істемейтін ішкі/сыртқы сарапшыларды тәуелсіздік пен объективтілік сақталған жағдайда ішкі аудиттің кәсібилігі жетіспейтін салаларда жұмыс істеуге қолдау көрсету немесе көмек көрсету үшін, тартуға бастамашылық жасай алады.

25. Егер ІАҚ басшысына ішкі аудит саласынан тыс функцияларды және/немесе міндеттемелерді орындау жүктелсе, егер осындай функцияларды/міндеттемелерді орындау тәуелсіздік пен объективтілікке келеңсіз әсер етуі мүмкін болса, ІАҚ басшысы олардан бас тарта алады.

26. ІАҚ ДК міндеттемелеріне кіретін аудит, қаржы есептілігі, корпоративтік басқару, тәуекелдерді және ішкі бақылауды басқару, қадағалау мәселелеріне қатысты ДК отырыстарында  болуы және қатысуы мүмкін.

27. Қайталама функцияларды тиісті түрде қамтуды және барынша азайтуды қамтамасыз ету мақсатында ІАҚ басшысы ақпаратпен алмасуы және Қоғамның қорғаудың екінші желісіндегі басқа да ішкі бөлімшелермен (мысалы: тәуекел-менеджментті басқару, бақылау-тексеру басқармасы, заң қызметі, қауіпсіздік қызметі және т.б.) және кепілдіктер мен консультацияларды ұсыну қызметтерін көрсететін басқа да тараптармен (бар болса сыртқы қаржы аудиторлары, ЕТҰ ІАҚ) қызметті үйлестіруі мүмкін. ІАҚ басшысы Кепілдіктер картасын Қоғам бөлімшелерімен бірлесіп жасай алады және оны мәлімет үшін ДК-ға ұсына алады.

28. ІАҚ консультациялық тапсырманың сипаты объективтілікке әсер етпейтін жағдайда, ал тапсырманы орындау үшін еңбек ресурстарын бөлген кезде жеке объективтілікті қамтамасыз ету көзделген консультациялық тапсырмалар бұрын орындалған салаларда кепілдіктер беру жөніндегі тапсырмаларды орындай алады.

28.1. ІАҚ ЕТҰ ішкі аудиторларының тоқсандық есептерін зерделеу кезінде Қоғамның Аудит комитетінің назарын талап ететін елеулі табыстарға назар аударуы тиіс. Мұндайлар анықталған жағдайда ІАҚ басшысы Аудит комитетінің төрағасын хабардар етуі тиіс.

# **5-тарау. ІАҚ жауапкершілігі**

29. ІАҚ қызметкерлері ІАҚ қызметкерлерінің Әдеп кодексін (1-қосымша) және осы Ереженің және ішкі аудит қызметін реттейтін басқа да ішкі құжаттардың, сондай-ақ қолданыстағы заңнаманың талаптарын сақтауы тиіс.

30. ІАҚ қызметкерлері өздері бұрын жауапты болған салаларға бағалау жүргізуден қалыс қалуы тиіс. Егер ІАҚ қызметкері алдыңғы жылдың ішінде өзі жауапты болған салаға кепілдік берсе, онда объективтілік теріс әсерге ұшырайды деп саналады.

31. ІАҚ қызметкерлері өз жұмысында бейтарап және әділ болуы керек және кез келген түрдегі мүдделер қақтығысын болдырмауы тиіс. Егер аудит объект тарапынан қысым/ қорқытулар болса, олар бұл туралы ІАҚ басшысына дереу хабарлауы тиіс.

32. ІАҚ қызметкерлерінің лауазымдық міндеттерін орындау үшін қажетті білімі, дағдылары және басқа да құзыреттері болуы тиіс. ІАҚ алдында тұрған міндеттерді орындау үшін ІАҚ қызметкерлері ұжымдық түрде қажетті білімге, дағдыларға және басқа да құзыреттерге ие болуы немесе оларды алуы керек.

33. ІАҚ қызметкерлері саналы және білікті ішкі аудитордан күткендей, адал және өз дағдылары мен біліктерін қолдануы керек.

34. ІАҚ басшысы тәуекел факторларын бағалау негізінде Қоғамның мақсаттарына сәйкес ішкі аудиттің басымдықтарын айқындайтын тәуекелге бағдарланған жоспар құруы тиіс.

35. ІАҚ басшысы жыл сайын ішкі аудиттің жылдық жоспарын, сондай-ақ ІАҚ бюджетінің (шығыстар сметасының) негізгі баптарына лимиттерді ДК-ге бекітуге ұсынады. ІАҚ басшысы жоспарды орындауға кедергі келтіретін барлық шектеулер туралы ДК-не хабарлауға тиіс.

36. ІАҚ басшысы тоқсан сайын (ДК белгіленген мерзімдерде) ДК алдында аудит жоспарының орындалу барысы туралы есеп береді. Есепте, сондай-ақ алаяқтық тәуекелдерін, корпоративтік басқару проблемаларын, Басқармаға және ДК-не қажетті басқа да мәліметтерді қоса алғанда, елеулі тәуекелдер мен бақылау проблемалары туралы ақпарат қамтылуы тиіс.

37. ІАҚ басшысы жыл сайын ДК-не ішкі аудит қызметінің тиімділігі, ІАҚ қызметі тиімділігінің негізгі көрсеткіштеріне қол жеткізу туралы есеп береді. Ішкі аудиторлардың қызметін бағалау нәтижелері мен уәждеме бойынша ұсыныстарды алдын ала АК қарайды.

38. ІАҚ басшысы бекітілген жоспарды орындау үшін персонал мен ресурстарды тиімді пайдалануды қамтамасыз етуі тиіс.

39. ІАҚ басшысы Ішкі аудит бөлімшесін оның Қоғам үшін пайдалылығын қамтамасыз ететіндей тиімді басқаруы тиіс. Пара алу тәуекелін барынша азайту мақсатында келуші командалар кем дегенде екі аудитордан тұруы керек.

40. ІАҚ басшысы ішкі аудит бөлімшесінің қызметін реттейтін ішкі саясат пен рәсімдерді енгізуге және олардың өзектілігін қамтамасыз етуі тиіс

41. ІАҚ қызметкерлері мақсаттарды, тапсырма көлемін, оның мерзімдерін және ресурстарды бөлуді қамтитын әрбір аудиторлық тапсырманы орындау бағдарламасын жасауға және құжаттауға тиіс. Аудит объектілерінің басшылары аудиторлық бағдарламамен танысуы тиіс.

42. ІАҚ қызметкерлері:

* аудиторлық тапсырманың мақсаттарына қол жеткізу үшін қажетті жұмыс көлемін;
* кепілдіктер берілетін мәселелердің салыстырмалы күрделілігі, елеулілігі немесе маңыздылығын;
* корпоративтік басқару, тәуекелдерді басқару және бақылау процестерінің барабарлығы мен тиімділігін;
* елеулі қателіктер, алаяқтық немесе рәсімдерді сақтамау ықтималдығын;
* ықтимал пайдалармен салыстырғанда аудиторлық кепілдіктер беруге арналған шығындарды назарға ала отырып, жұмысқа кәсіби қарым-қатынас танытуы тиіс.

43. Жұмысқа кәсіби көзқарас таныта отырып, ІАҚ қызметкерлері аудиттің автоматтандырылған әдістерін және деректерді талдаудың басқа да әдістерін қолдану мүмкіндігін қарастыруы тиіс.

44. ІАҚ қызметкерлері Топ ұйымының мақсаттарына, қызметіне немесе ресурстарына әсер етуі мүмкін елеулі тәуекелдерді анықтауға дайын болуы тиіс. Дегенмен, аудиторлық тапсырмаларды орындау кезінде жүзеге асырылатын рәсімдер, егер олар тиісті кәсіби деңгейде жүргізілсе де, барлық маңызды тәуекелдерді анықтауға кепілдік бермейді.

45. ІАҚ қызметкерлері тапсырманың мақсаттарына қол жеткізу үшін сенімді, орынды және пайдалы ақпараттың жеткілікті көлемін жинауы тиіс (Жеткілікті ақпарат-фактілерге негізделген және дұрыс пікірлі және ақпараттандырылған пайдаланушы оның негізінде аудитор сияқты қорытындыға келетіндігі соншалықты сенімді ақпарат. Сенімді ақпарат-бұл тиісті аудиторлық жосықтарды қолдану арқылы алуға болатын ең толық және сенімді ақпарат. Орынды ақпарат-бақылаулар мен ұсыныстарды растайтын және тапсырманың мақсаттарына сәйкес келетін ақпарат. Пайдалы ақпарат-ұйымға өз мақсаттарына жетуге көмектесетін ақпарат).

46. ІАҚ қызметкерлері тапсырма нәтижелері мен қорытындылардың растаамасын іске және пайдалы ақпаратқа қатысты сенімді көлемде құжатпен бекітуі тиіс.

47. ІАҚ қызметкерлері тапсырманы орындау нәтижелері туралы хабарлауы тиіс. Хабарламалар нақты, объективті, анық, қысқа, сындарлы, толық және уақтылы болуы керек. Нәтижелер туралы хабарларда тапсырманың мақсаттары, мазмұны және нәтижелері туралы ақпарат болуы керек.

48. Тапсырманың нәтижелері туралы есептіліктің түпкілікті нұсқасы тиісті қорытындыларды, сондай-ақ аудит объектісі басшылығының тиісті ұсынымдары мен түзету іс-шараларының жоспарларын қамтуы тиіс.

49. Егер ІАҚ басшысының пікірі бойынша Топ ұйымдарының басшылығы қабылдаған қалдық тәуекелдің деңгейі қолайсыз болса, ІАҚ басшысы бұл мәселені ұйым басшылығымен талқылауы тиіс. Егер қалдық тәуекелмен байланысты проблема әлі де шешілмеген болса, ІАҚ басшысы мәселені дереу ДК қарауына беруі тиіс.

50. ІАҚ қызметкерлері ІАҚ басшысына аудит барысында анықталған алаяқтық фактілері, соның ішінде пара ұсыну фактілері туралы дереу хабарлауы тиіс. ІАҚ басшысы өз кезегінде бұл фактілер туралы Қоғам басқармасына және ДК-не бір мезгілде дереу хабарлайды.

51. ІАҚ басшысы ІАҚ жұмысының сапасын қамтамасыз ету және арттыру бағдарламасын әзірлейді және енгізеді. Мұндай бағдарлама ағымдағы мониторингті, сондай-ақ ішкі аудиттің сапасына мерзімді ішкі және сыртқы бағалау жүргізуді қамтиды. Сыртқы сарапшыларды тарта отырып, ішкі аудит сапасын сыртқы бағалау кемінде бес жылда бір рет жүргізіледі. Ішкі аудит басшысы іс-шараларды қалыптастыруға және ішкі аудитті қамтамасыз ету және оның сапасын арттыру бағдарламасының тиімділігін бағалауға АК/ДК тартуға ықпал етуі тиіс.

52. ІАҚ басшысы ІАҚ қызметіне қатысты құжаттарға қолжетімділікті бақылауы тиіс. Құжаттарды сыртқы тарапқа бермес бұрын ІАҚ басшысы тиісті тәртіппен Қоғам басшылығының мақұлдауын алуы тиіс.

53. ІАҚ басшысы аудиторлық тапсырманың нәтижелері бойынша қабылданатын Топ ұйымдары басшылығының іс-қимылдарының мониторингі жүйесін (шоғырландырылған қаржылық есептілік бойынша сыртқы аудитордың ұсынымдарын қоса алғанда, ұсынымдарды енгізу жөніндегі іс-шаралар жоспарын орындау) әзірлеуі және қолдауы тиіс.

54. ІАҚ басшысы осы Ережеде айқындалған ІАҚ мақсаттарының, өкілеттіктері мен жауапкершілігінің ішкі аудиттің алдына қойылған міндеттерге сәйкестігін жыл сайын бағалауға және осындай бағалау нәтижелерін ДК назарына жеткізуге жауапты болады.

# 

**7-тарау. Біліктілік талаптары**

|  |  |  |  |
| --- | --- | --- | --- |
| **Лауазымы:** ІАҚ басшысы | | **Грейд 22** | |
| **Кәсіби құзыреттер (растау)** | | | |
| Міндеттілері   * Бейінді салалардағы жоғары білім – қаржы / экономика / математика / ақпараттық технологиялар (диплом) * Ірі холдингтік өндірістік және/немесе өндіруші компанияларда және/немесе «Самұрық-Қазына» компаниялар тобында және/немесе аудиторлық компанияларда және/немесе қаржы институттарында ішкі аудитте 5 жылдан кем емес жұмыс тәжірибесі; * 10 адамнан кем емес команданы 2 жылдан кем емес басқару жұмыс тәжірибесі * Ішкі аудиттің халықаралық стандарттарын білу (CIA кәсіби сертификатының болуы) * Қаржылық есептіліктің халықаралық стандарттарын білу (ACCA / DipIFR / CPA кәсіби сертификаттарының болуы) * Ақпараттық технологиялар аудиті саласындағы халықаралық стандарттарды білу (CISA / CISM кәсіби сертификатының болуы) * Корпоративтік басқару стандарттары (Қордың корпоративтік басқару кодексін білу) * Ағылшын тілін білу (7-ден төмен емес IELTS сертификатының болуы немесе 600-ден төмен емес TOEFL сертификатының болуы) * MS-Excel тәжірибелі қолданушысы, кем дегенде VPR, GPR, деректерді тексеру, жиынтық кестелер, диаграммалар, шартты пішімдеу, реттелетін сұрыптау (дағдыларды практикалық көрсету) функцияларын қолдана білу * Салық заңнамасының негіздерін білу - кем дегенде ПҚӨС, КТС, ЖТС, ҚҚС (сұхбат / тестілеу) * Қаржылық талдау негіздерін білу-NPV, IRR, DCF, EVA, қаржылық есептілік коэффициенттері (сұхбат / тестілеу немесе CFA / CIMA / CMA кәсіби сертификаттары) * Жазбаша, ауызша іскерлік қарым-қатынас дағдылары (сұхбат / практикалық көрсету)   Құпталатындары   * Функционалдық салада МВА не қосымша білімнің болуы * Жетекші халықаралық аудиторлық компаниялардағы жұмыс тәжірибесі | | | |
| **Мінез-құлық құзыреттілігі (талап етілетін деңгей[[1]](#footnote-1))** | | | |
| * Көшбасшылық (2) * Мақсат қою (2) * Жетілдіру және инновация (2) * Коммуникация (3) | | * Топтық жұмыс (3) * Сендіру (2) * Сыни ойлау (2) * Қауіпсіздік (3) | |
| **Тікелей коммуникациялар деңгейі** | | | |
| * Директорлар кеңесінің мүшелері * Басқарма мүшелері * Басқарушы директорлар * ЕТҰ басшылары * КО құрылымдық бөлімшелерінің басшылары | | | |
| **Лауазымы:** ІАҚ бас менеджері | | | **Грейд 20** |
| **Кәсіби құзыреттер (растау)** | | | |
| Міндеттілері   * Бейінді салалардағы жоғары білім – қаржы / экономика / математика / ақпараттық технологиялар (диплом) * Ішкі аудиттің халықаралық стандарттарын білу (CIA кәсіби сертификатының болуы) * Ішкі аудитте 3 жылдан кем емес жұмыс тәжірибесі * Ақпараттық технологиялар аудиті саласындағы халықаралық стандарттарды білу (CISA / CISM кәсіби сертификаттарының болуы) * 5 адамнан кем емес команданы 2 жылдан кем емес басқару жұмыс тәжірибесі * Корпоративтік басқару стандарттары (Қордың корпоративтік басқару кодексінің білуге тестілеу) * Ағылшын тілін білу (7-ден төмен емес IELTS сертификаты немесе 600-ден төмен емес TOEFL сертификаты) * MS-Excel тәжірибелі қолданушысы, кем дегенде VPR, GPR, деректерді тексеру, жиынтық кестелер, диаграммалар, шартты пішімдеу, реттелетін сұрыптау (дағдыларды практикалық көрсету) функцияларын қолдана білу * Жазбаша, ауызша іскерлік қарым-қатынас дағдылары (сұхбат / практикалық көрсету)   Құпталатындары   * Функционалдық салада МВА не қосымша білімнің болуы | | | |
| **Мінез-құлық құзыреттілігі (талап етілетін деңгей)** | | | |
| * Жетілдіру және инновация (2) * Коммуникация (2) * Топтық жұмыс (2) | * Сендіру (2) * Сыни ойлау (2) * Қауіпсіздік (3) | | |
| **Тікелей коммуникациялар деңгейі** | | | |
| * Аудит комитетінің мүшелері * Басқарма мүшелері * Басқарушы директорлар * ЕТҰ басшылары * КО құрылымдық бөлімшелерінің басшылары | | | |
| **Лауазымы:** ІАҚ бас менеджері | | | **Грейд 19** |
| **Кәсіби құзыреттер (растау)** | | | |
| Міндеттілері   * Бейінді салалардағы жоғары білім – қаржы / экономика / математика / ақпараттық технологиялар (диплом) * Ішкі аудитте 3 жылдан кем емес жұмыс тәжірибесі * Ішкі аудиттің халықаралық стандарттарын білу (CIA кәсіби сертификатының болуы) немесе ақпараттық технологиялар аудиті саласындағы халықаралық стандарттарды білу (CISA/CISM кәсіби сертификаттарының болуы) * 5 адамнан кем емес команданы 3 жылдан кем емес басқару жұмыс тәжірибесі * Корпоративтік басқару стандарттары (Қордың корпоративтік басқару кодексінің білуге тестілеу) * MS-Excel тәжірибелі қолданушысы, кем дегенде VPR, GPR, деректерді тексеру, жиынтық кестелер, диаграммалар, шартты пішімдеу, реттелетін сұрыптау (дағдыларды практикалық көрсету) функцияларын қолдана білу * Жазбаша, ауызша іскерлік қарым-қатынас дағдылары (сұхбат / практикалық көрсету)   Құпталатындары   * Функционалдық салада МВА не қосымша білімнің болуы * Ағылшын тілін меңгеруі | | | |
| **Мінез-құлық құзыреттілігі (талап етілетін деңгей)** | | | |
| * Жетілдіру және инновация (2) * Коммуникация (2) * Топтық жұмыс (2) | * Сендіру (2) * Сыни ойлау (2) * Қауіпсіздік (3) | | |
| **Тікелей коммуникациялар деңгейі** | | | |
| * Аудит комитетінің мүшелері * Басқарма мүшелері * Басқарушы директорлар * ЕТҰ басшылары * КО құрылымдық бөлімшелерінің басшылары | | | |
| **Лауазымы:** ІАҚ бас менеджері | | | **Грейд 18** |
| **Кәсіби құзыреттер (растау)** | | | |
| Міндеттілері   * Қаржы / экономика / математика / ақпараттық технологиялар / химия / тау-кен бейіндік салаларындағы жоғары білім (диплом) * Ішкі аудитте немесе қаржы аудиті саласында кемінде 2 жыл; немесе табиғи уранды өндіру/қайта өңдеу саласындағы кемінде 5 жыл жұмыс тәжірибесі (сарапшылардың сұхбаты) * Ішкі аудиттің халықаралық стандарттарын білу немесе табиғи уранды өндіру/қайта өңдеу саласындағы сарапшылық білім / қаржы аудиті саласындағы сарапшылық білім (сарапшылардың сұхбаттары) * 2 адамнан кем емес команданы 1 жылдан кем емес басқару жұмыс тәжірибесі * Корпоративтік басқару стандарттары (Қордың корпоративтік басқару кодексінің білуге тестілеу) * MS-Excel тәжірибелі қолданушысы, кем дегенде VPR, GPR, деректерді тексеру, жиынтық кестелер, диаграммалар, шартты пішімдеу, реттелетін сұрыптау (дағдыларды практикалық көрсету) функцияларын қолдана білу * Жазбаша, ауызша іскерлік қарым-қатынас дағдылары (сұхбат)   Құпталатындары   * Функционалдық салада МВА не қосымша білімнің болуы * Кәсіби сертификаттар тізбесінің бірінің болуы (CIA, CISA, CISM, DipIFR, CIMA) * Ағылшын тілін меңгеруі | | | |
| **Мінез-құлық құзыреттілігі (талап етілетін деңгей)** | | | |
| * Жетілдіру және инновация (2) * Коммуникация (2) * Топтық жұмыс (2) | * Сендіру (2) * Сыни ойлау (2) * Қауіпсіздік (3) | | |
| **Тікелей коммуникациялар деңгейі** | | | |
| * Басқарушы директорлар * ЕТҰ басшылары * КО құрылымдық бөлімшелерінің басшылары | | | |
| **Лауазымы:** ІАҚ менеджері | | | **Грейд 16** |
| **Кәсіби құзыреттер (растау)** | | | |
| Міндеттілері   * Қаржы / экономика / математика / ақпараттық технологиялар / химия / тау-кен бейіндік салаларындағы жоғары білім (диплом) * Ішкі аудитте / табиғи уранды өндіру/қайта өңдеу саласында / қаржы аудиті саласында кемінде 1 жыл жұмыс тәжірибесі (сарапшылардың сұхбаты) * Ішкі аудиттің халықаралық стандарттарын білу немесе табиғи уранды өндіру/қайта өңдеу саласындағы сарапшылық білім немесе қаржылық аудит саласындағы сарапшылық білім (сарапшылардың сұхбаттары) * Корпоративтік басқару стандарттары (Қордың корпоративтік басқару кодексінің білуге тестілеу) * Жазбаша, ауызша іскерлік қарым-қатынас дағдылары (сұхбат)   Құпталатындары   * Функционалдық салада МВА не қосымша білімнің болуы * Кәсіби сертификаттар тізбесінің бірінің болуы (CIA, CISA, CISM, DipIFR, CIMA) * Ағылшын тілін меңгеруі | | | |
| **Мінез-құлық құзыреттілігі (талап етілетін деңгей)** | | | |
| * Коммуникация (2) * Топтық жұмыс (2) | * Сендіру (1) * Сыни ойлау (1) * Қауіпсіздік (3) | | |
| **Тікелей коммуникациялар деңгейі** | | | |
| * ЕТҰ басшылары * КО құрылымдық бөлімшелерінің басшылары | | | |

55. ІАҚ басшысы мен жұмыскерлерінің экономикалық қызмет саласында жасалған қылмыстар үшін, мемлекеттік қызмет пен мемлекеттік басқару мүдделеріне қарсы сыбайлас жемқорлық және өзге де қылмыстар үшін заңда белгіленген тәртіппен жойылмаған немесе алынбаған сотталғандығы болмауы тиіс.

# **8-тарау. Қорытынды ережелер**

56. Осы Ережеге өзгерістер мен толықтырулар ДК шешімімен енгізіле алады.

57. Осы Ережедегі функционалын өзгертпей, ІАҚ атауы өзгерген жағдайда, қайта ұйымдастырылған бөлімшенің құқықтары мен міндеттері автоматты түрде оның құқықтық мирасқорына ауысады.

58. Ережеге қосымшалар оның ажырамас бөлігі болып табылады және міндетті түрде сақталып, жұмыста пайдаланылуы тиіс.

# **9-тарау. Қосымшалар**

«Қазатомөнеркәсіп» ҰАК» АҚ

Директорлар кеңесі шешімінің  2017 жылғы *«\_\_\_»  \_\_\_\_\_\_\_\_\_*

№\_\_хаттамасымен бекітілген

Ішкі аудит қызметі туралы ережеге

1-қосымша

**ІАҚ қызметкерлерінің Әдеп кодексі[[2]](#footnote-2)**

**Қағидаттар**

Ішкі аудиторлар келесі қағидаттарды ұстануы керек.

**1. Адалдық**

Ішкі аудитордың адалдығы аудитордың пікіріне деген сенім негізделетін тірек болып табылады.

**2. Объективтілік**

Ішкі аудиторлар аудит объектісі туралы ақпаратты жинау, бағалау және беру процесінде кәсіби объективтіліктің ең жоғары деңгейін көрсетеді. Ішкі аудиторлар іске қатысты барлық мән-жайларға сараланған баға береді және өз пікірлерінде өз мүдделерінің немесе басқа адамдардың мүдделерінің ықпалына түспейді.

**3. Құпиялылық**

Ішкі аудиторлар өз қызметі процесінде алатын ақпараттың меншік құқығына құрметпен қарап, мұндай ақпаратты ашу заңды немесе кәсіби міндеттерден туындаған жағдайларды қоспағанда, ақпаратты тиісті өкілеттіктерсіз жария етпейді.

**4. Кәсіби құзыреттілік**

Ішкі аудиторлар ішкі аудит саласында қызмет көрсету үшін қажетті білімді, дағдылар мен тәжірибені қолданады.

**Мінез-құлық ережелері**

**1. Адалдық**  
 Ішкі аудиторлар:

1.1) Өз жұмысын адал, риясыз және жауапкершілікпен орындауы тиіс.

1.2) Заң шеңберінде әрекет етіп, егер заң немесе  
 кәсіби стандарттармен талап етілсе, тиісті ақпаратты жария етуі тиіс.

1.3) Ішкі аудитор кәсібіне немесе өзінің ұйымына кір келтіретін акцияларға немесе іс-әрекеттерге саналы түрде қатыспауы тиіс.

1.4) Өз ұйымының заңды және әдеп тұрғысынан орынды мақсаттарын құрметтеуге және оларға қол жеткізуге үлес қосуға тиіс.

**2. Объективтілік**  
Ішкі аудиторлар:

2.1) Шындықты бұрмалаушылыққа нұқсан келтіруі немесе осындай  
 залал келтіретіндей болып қабылдануы мүмкін қандай да бір қызметке қатыспауы тиіс. Ол сонымен қатар ұйымның мүдделеріне қайшы келуі мүмкін іс-шаралар мен қатынастарға қолданылады.

2.2) Сыйлық ретінде олардың кәсіби пікіріне зиян келтіретін немесе осындай зиян келтіруі ықтимал деп қабылданатын ештеңе қабылдамауы тиіс.

2.3) Өздеріне белгілі болған, ашылмай-ақ аудит объектісі туралы есептерді бұрмалауы мүмкін барлық материалдық фактілерді жария етуі тиіс.

**3. Құпиялылық**

Ішкі аудиторлар:

3.1) Өз міндеттерін орындау барысында алынған ақпаратты пайдалануда және сақтауда саналылық танытуы және сақ болуы тиіс.

3.2) Ақпаратты жеке мүддеге немесе заңға қайшы келетін немесе ұйымның заңды және әдеп  
 тұрғысынан орынды мақсаттарына қол жеткізуге нұқсан келтіруі мүмкін кез келген басқа жолмен пайдаланбауы тиіс.

**4. Кәсіби құзыреттілік**

Ішкі аудиторлар:

4.1) Орындау үшін жеткілікті кәсіби білімі, дағдылары мен тәжірибесі бар тапсырмаларға ғана қатысуы тиіс.

4.2) Ішкі аудиттің халықаралық кәсіптік стандарттарына сәйкес ішкі аудит қызметтерін көрсетуі тиіс.

4.3) Өзінің кәсібилігін, сондай-ақ көрсетілетін қызметтердің тиімділігі мен  
 сапасын үздіксіз арттырып отыруы тиіс.

1. 1-даму деңгейі, 2-тәжірибе деңгейі, 3-шеберлік деңгейі [↑](#footnote-ref-1)
2. Дереккөз - "ІАИ" КЕС жүзеге асырған Ішкі аудиторлар институтының әдеп кодексінің ресми аудармасы, Мәскеу қ., www.iia-ru.ru [↑](#footnote-ref-2)